Wir nachbenempten, Heinrich von Birkendorff und Anna Zechenderin, sin efrow, jetz sesshafft ze Louffemberg, beken̄ent offenlich mitt disem brieff, von der fùnff guldin gelts ✳ wegen, ✳ die mitt hundˀt guldin houptguͦts gekoufft und widerkoͤuffig sind und die uns der erber Welti Mùller von Windisch, den man nempt Forster, jerlich uff santt Martins tag zegebende pflichtig gewesen ist ✳ ab einē achtenden teil des fars ze
Windisch und ab andˀn guͤtern, alles nach eigenlichē in̄halt des houptbriefs, darùber gebē ꝫcꝭ, ✳ das wir nach guͦter, zitiger vorbetrachtung durch unsers nutz und notdurft willen gemeinlich und unvˀscheidenlich fùr uns und all unser erben, die wir mitt uns herzuͦ vestenklich verbindent, und namlich ich, genempt Ann Zechenderin, mitt hand und gewalt des selbē Heinrichs von Biˀkendorff
als mins elichē vogts, ✳ die selben fùnff guldin gelts und die hundert guldin houptguͦts, darub̄ si gekoufft und widerkoͤuffig sind, darzuͦ ouch den houptbrieff, den wir bishar darub̄ gehept habēt, mitt
aller gewaltsami und rechtūg, als er uns gewist und zuͦgehoͤrt, und namlich all unser vordrūg, recht und ansprach, die unser vorfarn und wir bishar an soͤlich gùlt, ✳ houptguͦt und brieff gehept
habent ✳ odˀ hinfùr wir und unser erbē gehaben moͤchten, ✳ eins steten, vesten und ewigen koufs verkoufft und ze kouffende geben in kraft und urkùnd disz briefs und damitt ✳ mitt disem brieff den
houptbrieff darùbˀ ingeantwurt der erwirdigen, geistlichen frowen, frow Ursulen von Mùlinen, klosterfrowen und jetz pflegerin des jarzitampts ze Kùngsfeld, die ouch disen kouff von uns also anstatt und
zuͦ handē desselbē jarzitampts getan hat umb hundert Rinsch guldin, der wir darub̄ von ir in unser un̄ unser erbē kuntlichen nutz gantz bezalt sind. ✳ und also entzichend wir, obgen̄ vˀkoͤuffer Heinrich vō Birkendorff und Ann Zechenderin, uns fùr uns und all unser erben in wise, als vor stât, ✳ des obgen̄ koufs der fùnff guldin gelts, ✳ der hundert guldin houptguts, ✳ des houptbriefs darùbˀ und namlich aller unser gewaltsami, vordrūg, recht und ansprach daran, als vor stât, ✳ ouch aller gewerd, besitzūg un̄ inneͣmūg, ✳ und gebent disz alles lidklich uff in und zuͦhand₎ der genēptē frow Ursulē von Mùlinen, an statt un̄ zuͦhand₎
des egen̄ jartzitampts zuͦ Kùngsfeld und siner pfleger, gegēwùrtig und kùnftig, soͤlich gùlt hinfùr jerlich inzenemend, zehabēt, nutzent und niessent ✳ nach sag des houptbriefs ✳ und damitt, ✳ darzuͦ ouch mitt dem houptguͦt,
den hundˀt guldin, und mitt dem houptbrieff, darùber geben, ✳ nach des in̄halt ✳ und in allweg ✳ zetuͤnd, ✳ lassend, ✳ wandlent ✳ un̄ werben ✳ nach ir willen ✳ als mitt ir eignē guͦt ✳ und all unser gewalt, vordrūg, recht un̄ ansprach daran und
zuͦ zehabent immasz, als vorstaͧt, aͧn unser, ✳ unser erben und mengklichs von unser wegen sumen, irren und insprechen. wir gelobent ir ouch, des kouffs also fùr mengklichs irrūg und ansprach fùr eigen und unbekùmbert ✳ nach dē
rechtē und ir notdurft wer zesind und guͦt, sicher werschaft zetuͦnd, wo, wen̄ und als dick sich das gepùrt, und widˀ disen ewigē kouff, ✳ disen brieff ✳ noch dhein ding, heran geschribē, niemer zekomend, zeredent noch zetuͦnd schaffen,
vˀhengē noch gehellen getan werden ùbˀal indhein wise, sunder das alles war und staͤt zehalten, und vˀzichent uns ouch herùber aller schirm, hilff und uszùgen geistlicher und weltlicher gerichtē, rechtē, gesetzten, fryheitē,
gnaden, uszùgē, fùnden, geverdē und mittnamen alles des, so wir odˀ jemand hiewider erdencken ✳ sin, ✳ wir fùrzichen ✳ oder geniessen moͤchten ùberal indhein wise, und tuͦnd disz fùr uns und all unser erbē in wisz, als vor
stàt, mitt mund, hand, worten, wercken und namlich mitt aller sicherheit und gewarsami darzuͦ gehoͤrēt und notdurftig, und als das jetz un̄ hinfùr ewklich kraft habē und staͤt bliben sol und mag ân alles widˀtriben und getruwlich und ungevarlich. alles inkraft und urkùnd disz briefs, daran, des alles ze warem, stetem, vestē und ewigem urkùnd ich, obgẽntˀ Heinrich von Birkendorff, min insigel fùr mich und min efrowen, ✳ und dar zuͦ
und mitt ze nochmerˀ sicherheit ✳ fùr mich, obgen̄ Annan Zechenderin, der from̄, vest Wilhelm von Griessen sin insigel, im und sinen erbē anschaden, von miner bett wegen, uns, jetzgen̄ Heinrich von Birkendorff und
Annā Zechenderin, ✳ ouch all unser erbē, damitt diser sach wissentlich zebewisent und darundˀ wir uns der in wise und fùr als vor stât ✳ vestenklich vˀbindent, ✳ offenlich gehenckt habent, ✳ und geben ist uff santt̄
Michels aubent ze herpst, nach Cristi gepùrt do man zalt vierzechenhundertfùnfzigund zwey jar.
Birkendorff
Griessen